|  |
| --- |
| **Manylion Swydd** |
| Teitl y Swydd | Swyddog Diogelu’r Dalaith |
| Gradd | Gradd E – £22,802 (pro rata cyfwerth ag amser llawn £38,004 - £42,998) |
| Lleoliad | Bydd y rôl yn cwmpasu esgobaethau Llandaf a Mynwy yn bennaf, a byddwch yn gweithio gartref ar y cyfan. Bydd cyfleusterau i weithio ar gael yn Swyddfa’r Dalaith yng Nghaerdydd. Mae'r rôl yn gofyn am lawer o deithio ac felly mae bod â’ch cerbyd eich hun yn hanfodol. Mae gofyniad achlysurol i deithio i unrhyw ran o Gymru.  |
| Math o gontract | Parhaol |
| Oriau Gwaith | Rhan-amser, 21 awr yr wythnos (cyfwerth ag amser llawn 34.75 awr). Mae'r rôl yn gofyn i'r oriau gael eu gweithio yn ystod oriau swyddfa, yn gyffredinol dros gyfnod o 3 diwrnod sy'n cynnwys dydd Mercher. Mae rhywfaint o hyblygrwydd o ran oriau gwaith. |

|  |
| --- |
| **Y Broses Ddethol** |
| Dyddiad Cau | 08 Mai 2024 am 10.00 am |
| Dyddiad (au) Cyfweliad | 16 Mai 2024 |
| Y Broses Ddethol | Bydd ymgeiswyr sy'n llwyddo yn y cam tynnu rhestr fer yn cael eu gwahodd i gyfweliad ac asesiad yn seiliedig ar ofynion y swydd. Bydd hyn yn digwydd yn swyddfeydd yr Eglwys yng Nghymru yn Sgwâr Callaghan, Caerdydd. Bydd gofyn i'r ymgeisydd llwyddiannus gwblhau gwiriad DBS manwl boddhaol. |
| Manylion Cyswllt | HR@cinw.org.uk / 029 2034 8200 |

|  |
| --- |
| **Diben y Swydd** |
| Mae'r swydd yn cynnwys derbyn ac ymateb i bryderon diogelu a honiadau am ddiogelu ar draws Talaith yr Eglwys yng Nghymru, yn gyson â Pholisi Diogelu'r Eglwys yng Nghymru, a Gweithdrefnau a Chanllawiau cysylltiedig. Bydd y Swyddog Diogelu yn gweithio'n agos gyda chydweithwyr yn y tîm Diogelu a'r sefydliad ehangach. Bydd gan yr ymgeisydd llwyddiannus brofiad o gynnal ymchwiliadau diogelu a rheoli risgiau diogelu.  |

|  |
| --- |
| **Strwythur Adrodd** |
| Adrodd i | Rheolwr Diogelu |
| Yn gyfrifol am | Neb yn uniongyrchol |
| Prif gysylltiadau: | Cyfarwyddwr Diogelu; Rheolwr Diogelu; Swyddogion Diogelu; Clerigion Esgobaethau a Lleygion; Sefydliadau Diogelu Statudol Allanol. |

|  |
| --- |
| **Prif ddyletswyddau a chyfrifoldebau**  |
| * Gwneud gwaith achos mewn perthynas â phryderon a honiadau am ddiogelu ar draws Talaith yr Eglwys yng Nghymru, yn gyson â Pholisi Diogelu'r Eglwys yng Nghymru, a Gweithdrefnau a Chanllawiau cysylltiedig.
* Cysylltu ag Esgobion, Clerigion a lleygion i ddarparu cymorth, cyngor a gwybodaeth am faterion diogelu.
* Derbyn adroddiadau a chadw cofnodion priodol o bryderon/honiadau am ddiogelu mewn perthynas â cham-drin plant ac oedolion sydd mewn perygl.
* Gallu asesu gwybodaeth a phenderfynu, ar y cyd â'r Rheolwr Diogelu, a oes yna berygl i blant ac oedolion mewn perygl a pha gamau a allai fod yn ofynnol o ganlyniad.
* Mewn ymgynghoriad â'r Rheolwr Diogelu, bod yn gyfrifol am atgyfeirio i’r awdurdodau priodol ac ymgysylltu â nhw, a gallu ysgrifennu a chyflwyno adroddiadau ar ddeunydd achos sensitif.
* Trin gwybodaeth sensitif yn unol â'r Ddeddf Diogelu Data a GDPR, a gweithredu egwyddorion ymarfer da mewn perthynas â chyfrinachedd.
* Cyfrannu at gyfathrebu a gweithredu pob agwedd ar Bolisi Diogelu yr Eglwys yng Nghymru a Gweithdrefnau, Protocolau a Chanllawiau cysylltiedig ar draws y Dalaith.
* Cynorthwyo i ddarparu hyfforddiant, cymorth a dysgu parhaus priodol i bawb sy'n gysylltiedig â diogelu yn yr Eglwys yng Nghymru.
* Mynychu holl gyfarfodydd priodol y Dalaith ac, os oes angen, paratoi a chyflwyno adroddiadau.
* Cynrychioli Tîm Diogelu’r Dalaith mewn cyfarfodydd achosion diogelu statudol ac anstatudol a pharatoi a chyflwyno adroddiadau fel y bo angen.
* Cymryd rhan mewn cyfarfodydd diogelu perthnasol, yn cynnwys cyfarfodydd tîm a fforymau eciwmenaidd ac aml-ffydd.
* Cynorthwyo'r Cyfarwyddwr Diogelu i ddatblygu'r gwasanaeth yn y dyfodol.
* Ymwybyddiaeth o’r ddeddfwriaeth a’r materion ymarfer da cyfredol ym maes diogelu.
* Cyflawni dyletswyddau eraill yn unol â’r gofyn sy'n gymesur â'r rôl/radd.
 |

|  |
| --- |
| **Gwybodaeth, Sgiliau, Cymwysterau a Phrofiad** |
| **Hanfodol**:* Profiad helaeth o weithio gyda phlant a/neu oedolion mewn perygl mewn cyd-destun diogelu.
* Profiad o waith aml-asiantaeth ac amlddisgyblaeth, yn cynnwys gyda phartneriaid yn y sector statudol.
* Profiad o gynnal ymchwiliadau diogelu plant ac oedolion mewn perygl.
* Profiad o gynnal ac adolygu asesiadau risg diogelu a datblygu cynlluniau rheoli risg.
* Gwybodaeth ymarferol dda am ddeddfwriaeth allweddol a chanllawiau'r Llywodraeth yn cynnwys Gweithdrefnau Diogelu Cymru.
* Dealltwriaeth gynhwysfawr o egwyddorion cyfrinachedd, yn cynnwys pryd mae'n briodol torri cyfrinachedd mewn amgylchiadau penodol.
* Gwybodaeth am y peryglon a achosir gan gamdrinwyr a deall ymddygiad troseddwyr.
* Deall ymarfer da cyfredol wrth ymdrin â honiadau a wnaed yn erbyn gweithwyr a gwirfoddolwyr sy'n gweithio mewn swyddi o ymddiriedaeth gyda phlant ac oedolion mewn perygl.
* Empathi â chenhadaeth a gweinidogaeth yr Eglwys yng Nghymru.
 |
| **Dymunol**:* Profiad o weithio gyda goroeswyr camdriniaeth.
* Profiad o weithio gyda throseddwyr.
* Profiad o weithio o fewn neu gyda sefydliadau gwirfoddol a/neu weithio gyda gwirfoddolwyr.
* Cymhwyster perthnasol e.e. Gweithiwr Cymdeithasol wedi'i gofrestru gyda Gofal Cymdeithasol Cymru.
* Siaradwr Cymraeg gyda Chymraeg llafar rhugl.
 |
|  |